ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660010546
ขอให้เร่งดำเนินการก่อสร้างอุโมงค์ทางลอดรัชดา-ราชพฤกษ์ให้แล้วเสร็จ บริเวณถนนรัชดาภิเษก (ท่าพระ-ตากสิน) แขวงบุคคโล เขตธนบุรี กรุงเทพมหานคร จุดสังเกตตั้งแต่ถนนรัชดาภิเษก (ท่าพระ-ตากสิน) ซอย 1 จนถึงทางขึ้นสะพานข้ามตลาดพลูและฝั่งลงสะพานตลาดพลูยาวไปจนถึงถนนรัชดาภิเษก (ท่าพระ-ตากสิน) ซอย 4 ระยะทางประมาณ 700-800 เมตร เนื่องจากผู้ร้องแจ้งว่า ปัจจุบันมีการก่อสร้างอุโมงค์ทางลอดรัชดา-ราชพฤกษ์ ยังไม่เสร็จสมบูรณ์คงเหลือเก็บรายละเอียดพื้นผิวอุโมงค์ และมีการซ่อมแซมถนน ซึ่งทำการวางแบริเออร์กั้นขวางถนนเป็นจำนวนมาก ซึ่งช่องทางจราจรแคบ และเส้นทางเบี่ยงสัญจรแคบเกินไป ทำให้สัญจรไป-มาอย่างลำบาก ล่าสุดวันที่ 14 มีนาคม 2566 เวลาประมาณ 11.30 น. เกิดเหตุการณ์รถพ่วงชนกันกลางสะพานกรุงเทพแห่งสอง เป็นเส้นทางกำลังซ่อมแซมถนนอยู่ เนื่องจากมีการปิดทางจราจรช่องซ้ายจากสะพานข้ามคลองสะพานลงมาจากสะพานเป็นถนนสองเลน อีกคันรถที่ข้ามคลองมาเส้นทางที่ปิดเลนฝั่งซ้ายเลี้ยวเข้าไปหาช่องที่สองลงสะพาน (บันทึกตามผู้ร้องแจ้ง) ช่องทางจราจรแคบและทำให้เบียดเสียดในการสัญจร ส่งผลให้เกิดอุบัติเหตุซึ่งไม่มีใครได้รับบาดเจ็บหรือถึงขั้นเสียชีวิต โดยพื้นที่ดังกล่าวที่ก่อสร้างอุโมงค์,ซ่อมแซมถนนไม่แล้วเสร็จส่งผลกระทบให้เกิดอุบัติเหตุบ่อยครั้ง ดังนั้นผู้ร้องจึงประสงค์ให้หน่วยงานที่รับผิดชอบแต่ละส่วนงานเร่งดำเนินการให้แล้วเสร็จ เพื่อบรรเทาความเดือดร้อน เพื่ออำนวยความสะดวกให้แก่ประชาชนต่อไป (ผู้ร้องประสงค์ให้เปิดเผยชื่อ นามสกุล และหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก 
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata